โดราเอมอนฉบับการ์ตูนโทรทัศน์

ไฟล์:Doraemon opening tv asahi.png|thumb|right|ภาพหน้าจอตอนเปิดโดราเอมอนฉบับโทรทัศน์ ของทางทีวีอาซาฮี
โดราเอมอนฉบับการ์ตูนโทรทัศน์ (Doraemon television series) เป็นภาพยนตร์การ์ตูนสัญชาติญี่ปุ่น เริ่มออกอากาศทางโทรทัศน์ครั้งแรกในประเทศญี่ปุ่นช่วงระหว่างวันที่ 1 เมษายน ถึง 30 กันยายน พ.ศ. 2516 ทางนิปปอนเทเลวิชัน แต่ยังไม่เป็นที่รู้จักนัก จนต่อมาปี พ.ศ. 2522 ทีวีอาซาฮีทำให้การ์ตูนโทรทัศน์นี้ได้รับความนิยมเป็นอย่างมาก ออกอากาศไปทั้งหมด 1,049 ตอน ออกฉายตอนสุดท้ายเมื่อวันที่ 25 มีนาคม พ.ศ. 2548 หลังจากนั้นมีการสร้างการ์ตูนโทรทัศน์ชุดนี้เพิ่มเติมโดยมีทีมนักพากย์ชุดใหม่ เพื่อเป็นการฉลองการครบรอบของโดราเอมอนเริ่มออกอากาศเมื่อวันที่ 15 เมษายน พ.ศ. 2548 สำหรับประเทศไทยเริ่มออกกาศครั้งแรกในปี พ.ศ. 2525 ทางสถานีโทรทัศน์ไทยทีวีสีช่อง 9 อ.ส.ม.ท.ด็อกเตอร์ปีน่า เจ้าของดูเลี้ยงสัตว์

**การออกอากาศในประเทศไทย**
โดราเอมอนฉบับการ์ตูนโทรทัศน์ในประเทศไทยเริ่มออกอากาศครั้งแรกทาง สถานีโทรทัศน์ไทยทีวีสีช่อง 9 อ.ส.ม.ท. ต่อมาคือโมเดิร์นไนน์ทีวี ปัจจุบันคือ ช่อง 9 เอ็มคอต เอชดี เริ่มออกอากาศวันแรกเมื่อวันที่ 5 กันยายน พ.ศ. 2525 ช่วงเวลาประมาณ 10.00 น. ในวันเสาร์ และอาทิตย์ โดยฉายต่อจากการ์ตูนโทรทัศน์เรื่อง หน้ากากเสือ หลังจากได้ออกอากาศก็ได้รับความนิยมเป็นอย่างมาก เป็นการสร้างชื่อให้กับช่อง 9 อ.ส.ม.ท. ให้เป็นที่ยอมรับในเรื่องการ์ตูนโทรทัศน์ หลังจากนั้นทางช่อง 9 ก็นำกลับมาฉายใหม่หลายครั้ง แต่ในฉบับการ์ตูนโทรทัศน์ที่ออกกาศทางช่อง 9 จะเรียกโดราเอมอน ว่า "โดเรม่อน" ตามชื่อที่ใช้โดย สำนักพิมพ์วิบูลย์กิจ ผู้พิมพ์โดราเอมอนฉบับการ์ตูนในสมัยนั้น และไชโยภาพยนตร์ ผู้จัดฉายโดราเอมอนฉบับภาพยนตร์ เมื่อปี พ.ศ. 2550 ทางโมเดิร์นไนน์ทีวีได้นำโดราเอมอน มาออกอากาศอีกครั้งทุกวันศุกร์  เวลา 16.40-17.05 และต่อมาในวันเสาร์ที่ 5 พฤษภาคม โดราเอมอนก็เปลี่ยนเวลาฉายมาเป็นทุกวันเสาร์-อาทิตย์ เวลา 8.05-8.30 น. และเมื่อปี 2555 ได้ฉายใหม่อีกรอบหนึ่ง แต่ปรับเวลาเป็น 08.15-08.30 น. ต่อมาในปี 2561 ได้ปรับเวลาเป็น 7.30 - 8.00 น. 
ปัจจุบัน (พ.ศ. 2567) โดราเอมอนฉบับการ์ตูนโทรทัศน์ยังคงออกอากาศทางช่อง 9 เอ็มคอต เอชดี ทุกวันเสาร์-อาทิตย์ ปรับเปลี่ยนเวลาใหม่เป็น 9.00 - 9.30 น. เริ่มวันที่ 2 มีนาคม พ.ศ. 2567

**นักพากย์**

**ทีมนักพากย์ญี่ปุ่น**
ในประเทศญี่ปุ่น มีการเปลี่ยนตัวนักพากย์ตัวละครหลักถึง 3 ชุดด้วยกัน ชุดแรกพากย์ในช่วง ปี พ.ศ. 2516 ที่โดราเอมอนเริ่มออกอากาศครั้งแรกทางนิปปอนเทเลวิชัน ต่อมาเมื่อย้ายมาออกอากาศทางทีวีอาซาฮี ก็ได้เปลี่ยนเป็นอีกชุดหนึ่ง ซึ่งเป็นชุดที่พากย์เสียงให้โดราเอมอนนานที่สุด คือตั้งแต่ พ.ศ. 2522 ถึง พ.ศ. 2548 แต่เมื่อได้มีการสร้างการ์ตูนโทรทัศน์ชุดใหม่ขึ้นเพื่อเป็นการฉลองครบรอบ 25 ปี ทางทีวีอาซาฮี จึงได้ประกาศทีมนักพากย์ชุดใหม่แทนชุดเก่าที่ปลดเกษียณไป
ทีมพากย์ ปี พ.ศ. 2516-2522 (นิปปอนเทเลวิชัน)- โคเซ โทมิตะ >> ต่อมาเปลี่ยนเป็น มาซาโกะ โนซาวะ ให้เสียงเป็น โดราเอมอน- โทชิโกะ ฟูจิตะ ให้เสียงเป็น โนบิตะ- มาซาโกะ เอบิสึ ให้เสียงเป็น ชิซุกะ- คาเนตะ คาเนสึกิ ให้เสียงเป็น ไจแอนท์- ชุน ยาชิโระ ให้เสียงเป็น ซูเนโอะ- อิจิโร่ มุราโคชิ  ให้เสียงเป็น พ่อของโนบิตะ (โนบิ โนบิสุเกะ)- โนริโกะ โอฮาระ  ให้เสียงเป็น แม่ของโนบิตะ (โนบิ ทามาโกะ)
ทีมพากย์ ปี พ.ศ. 2522-2548 (ทีวีอาซาฮี)- โนบุโยะ โอยามะ ให้เสียงเป็น โดราเอมอน- โนริโกะ โอฮาระ ให้เสียงเป็น โนบิตะ- มิจิโกะ โนมูระ ให้เสียงเป็น ชิซุกะ- คาซึยะ ทาเทคาเบะ ให้เสียงเป็น ไจแอนท์- คาเนตะ คาเนสึกิ ให้เสียงเป็น ซูเนโอะ- มาซายูกิ คาโต้ ให้เสียงเป็น พ่อของโนบิตะ (โนบิ โนบิสุเกะ)- ซาจิโกะ จิจิมัตสึ ให้เสียงเป็น แม่ของโนบิตะ (โนบิ ทามาโกะ)
ทีมพากย์ ปี พ.ศ. 2548-ปัจจุบัน (ทีวีอาซาฮี)- วาซาบิ มิซึตะ ให้เสียงเป็น โดราเอมอน- เมงุมิ โอฮาระ ให้เสียงเป็น โนบิตะ- ยูมิ คาคาซึ ให้เสียงเป็น ชิซุกะ- สุบารุ คิมูระ ให้เสียงเป็น ไจแอนท์- โทโมคาสึ เซกิ ให้เสียงเป็น ซูเนโอะ- ฮากิโนะ ชิโฮโกะ ให้เสียงเป็น เดคิสุงิ- ยาสุโนริ มัตสึโมโตะ ให้เสียงเป็น พ่อของโนบิตะ (โนบิ โนบิสุเกะ)- โคโตโนะ มิตสึอิชิ ให้เสียงเป็น แม่ของโนบิตะ (โนบิ ทามาโกะ)- ทาคางิ วาตารุ ให้เสียงเป็น ครู - มินามิ ทากายามะ ให้เสียงเป็น แม่ของซูเนโอะ- โทโมโกะ ทาเคอุจิ ให้เสียงเป็น แม่ของไจแอนท์- โอริกาสะ ไอ ให้เสียงเป็น แม่ของชิซูกะ- คัตสึโตชิ โฮกิ ให้เสียงเป็น คุณคามินาริ- มัตซึโมโตะ ซาจิ ให้เสียงเป็น เซวาชิ

**ทีมนักพากย์ไทย**
สำหรับประเทศไทยทีมนักพากย์เสียงภาษาไทยก็เป็นชุดเดิมตั้งแต่การออกอากาศครั้งแรกทางสถานีโทรทัศน์ไทยทีวีสีช่อง 9 อ.ส.ม.ท. โดยเริ่มพากย์มาตั้งแต่ปี พ.ศ. 2525 จนถึงปัจจุบัน แต่ก็มีเปลี่ยนผู้พากย์บางคนบ้าง โดยมีทีมนักพากย์ตัวละครหลักดังนี้- ฉันทนา ธาราจันทร์  ให้เสียงเป็น โดราเอมอน และแม่ของซูเนโอะ- ศันสนีย์ สมานวรวงศ์  ให้เสียงเป็น โนบิตะ และแม่ของชิซุกะ- กัลยาณี กรรสมบัติ >> ต่อมาเปลี่ยนเป็น ศรีอาภา เรือนนาค  (จนถึงปัจจุบัน) ให้เสียงเป็น ชิซุกะ และ เซวาชิ- นิรันดร์ บุญยรัตพันธุ์ (เฉพาะเดอะมูฟวี่)  ธนกฤต เจนคลองธรรม  ให้เสียงเป็น ไจแอนท์- อรุณี นันทิวาส  ให้เสียงเป็น ซูเนโอะ โดรามี และแม่ของไจแอนท์- เรวัติ ศิริสรรพ >> ต่อมาเปลี่ยนเป็น หฤษฎ์ ภูมิดิษฐ์ >> ไกวัล วัฒนไกร >> สุภาพ ไชยวิสุทธิกุล (จนถึงปัจจุบัน) ให้เสียงเป็น พ่อของโนบิตะ (โนบิ โนบิสุเกะ) และครู- สุลัคษณา เทพหัสดิน ณ อยุธยา ให้เสียงเป็น แม่ของโนบิตะ (โนบิ ทามาโกะ) และเดคิซุงิ ต่อมาเมื่อ 25 มกราคม พ.ศ. 2568 ได้มี จิตราวดี ณ ตระกูล มาให้เสียงแม่ของโนบิตะ (โนบิ ทามาโกะ) เป็นการชั่วคราว

**รายชื่อตอนโดราเอมอนฉบับการ์ตูนโทรทัศน์ (2548)**

**โดราเอมอนฉบับการ์ตูนโทรทัศน์ (2548–2557)**
ดูบทความหลักที่: รายชื่อตอนในโดราเอมอนฉบับการ์ตูนโทรทัศน์ (2553–2557)
ดูบทความหลักที่: รายชื่อตอนโดราเอมอนฉบับการ์ตูนโทรทัศน์ (2548–2552)
ดูบทความหลักที่: รายชื่อตอนโดราเอมอนฉบับการ์ตูนโทรทัศน์ (2553–2557)

**โดราเอมอนฉบับการ์ตูนโทรทัศน์ (2558–2563)**
ดูบทความหลักที่: รายชื่อตอนในโดราเอมอนฉบับการ์ตูนโทรทัศน์ (2558–2562)
ดูบทความหลักที่: รายชื่อตอนในโดราเอมอนฉบับการ์ตูนโทรทัศน์ (พ.ศ. 2558–2560)
ดูบทความหลักที่: รายชื่อตอนในโดราเอมอนฉบับการ์ตูนโทรทัศน์ (พ.ศ. 2561–2563)
ดูบทความหลักที่: รายชื่อตอนในโดราเอมอนฉบับการ์ตูนโทรทัศน์ (พ.ศ. 2564–2566)
ดูบทความหลักที่: รายชื่อตอนในโดราเอมอนฉบับการ์ตูนโทรทัศน์ (พ.ศ. 2567–2569)

**เพลงประกอบ**
เพลงประกอบในโดราเอมอนฉบับการ์ตูนโทรทัศน์ ใช้ในตอนเปิดเรื่อง (opening theme) ของทุกตอน มีอยู่ด้วยกันหลายแบบ แต่ที่นิยมและเป็นรู้จักกันมากที่สุดก็คือเพลงของทีวีอาซาฮี ซึ่งมีการเปลี่ยนนักร้องมาแล้ว 5 คนแต่ยังใช้เนื้อเพลงและดนตรีประกอบดังเดิม เพลงนี้มีชื่อว่า "เพลงของโดราเอมอน" หรือในชื่อภาษาญี่ปุ่นว่า "โดราเอมอน โนะ อุตะ" (ドラえもんのうた, Doraemon no uta) นอกจากนี้ยังเพลงตอนปิดเรื่อง (ending theme) อีกด้วย

**เพลงเปิดเรื่อง**
ฉบับปี พ.ศ. 2516 
# โดราเอมอน (ドラえもん)ขับร้องโดย ฮารุมิ ไนโต และ คณะ NLT
ฉบับปี พ.ศ. 2522
# โดราเอมอน โนะ อุตะ (ドラえもんのうた) ขับร้องโดย คุมิโกะ โอสุงิ  (2 เมษายน 2522 - 2 ตุลาคม 2535) 
# โดราเอมอน โนะ อุตะ (ドラえもんのうた) ขับร้องโดย ซาโตโกะ ยามาโนะ  (9 ตุลาคม 2535 - 20 กันยายน 2545) 
# โดราเอมอน โนะ อุตะ (ドラえもんのうた) ขับร้องโดย โตเกียวพูริน  (4 ตุลาคม 2545 - 11 เมษายน 2546) 
# โดราเอมอน โนะ อุตะ (ドラえもんのうた) ขับร้องโดย มิซาโตะ วาตานาเบะ  (18 เมษายน 2546 - 23 เมษายน 2547) 
# โดราเอมอน โนะ อุตะ (ドラえもんのうた) ขับร้องโดย AJI (อะจิ)  (30 เมษายน 2547 - 18 มีนาคม 2548) 
ฉบับปี พ.ศ. 2548
# โดราเอมอน โนะ อุตะ (ドラえもんのうた) แบบดนตรีบรรเลง บรรเลงโดย ทเวลฟ์ เกิลส์ แบนด์  (15 เมษายน - 21 ตุลาคม 2548) 
# ฮางุชิชาโอ้ (はぐShichao) ขับร้องโดย อากิ โยโกะ (28 ตุลาคม 2548 - 20 เมษายน 2550)
# ยูเมโวะ กะนะเอเท โดราเอมอน (夢をかなえてドラえもん) ขับร้องโดย mao  (11 พฤษภาคม 2550 - 29 มีนาคม 2562, 12 เมษายน - 6 กันยายน 2562, 9 พฤศจิกายน 2567 - ปัจจุบัน) 
# โดราเอมอน โนะ อุตะ (ドラえもんのうた) ขับร้องโดย โดราเอมอน (มิสึตะ วาซาบิ), โนบิตะ (เมงุมิ โอฮาระ), ชิซุกะ (ยูมิ คากาซุ), ซึเนโอะ (โทโมกาซุ เซกิ), ไจแอนท์ (ซูบารุ คิมูระ) (5 เมษายน 2562)
# โดราเอมอน (ドラえもん) ขับร้องโดย เก็น โฮชิโนะ (5 ตุลาคม 2562 - 2 พฤศจิกายน 2567)- Himawari no Yakusoku (ひまわりの約束) ขับร้องโดย Motohiro Hata  (11 สิงหาคม 2557 - ปัจจุบัน) 

**เพลงปิดเรื่อง**
ฉบับปี พ.ศ. 2516
# โดราเอมอน รุมบ้า (ドラえもんルンバ) ขับร้องโดย ฮารุมิ ไนโต
ฉบับปี พ.ศ. 2522
# อาโออิ โซระ วะ พ็อกเก็ต ซะ (青い空はポケットさ) ขับร้องโดย คุมิโกะ โอสุงิ  (8 เมษายน 2522 - 27 กันยายน 2524) 
# มารุคาโอะ โนะ อุตะ (まる顔のうた) ขับร้องโดย โนบุโยะ โอยามะ  (2 ตุลาคม 2524 - 30 มีนาคม 2527) 
# ซานตาคลอส วะ โดโกะ โนะ ฮิโตะ (サンタクロースはどこのひと) ขับร้องโดย โนบุโยะ โอยามะ  (18 พฤศจิกายน - 30 ธันวาคม 2526) 
# โบคุทาจิ วะ จิคิวจิน (ぼくたち地球人) ขับร้องโดย มิตสึโกะ โฮริเอะ  (6 เมษายน 2527 - 8 เมษายน 2531) 
# อาโอโซระ เตะ อีนะ (青空っていいな) ขับร้องโดย มิตสึโกะ โฮริเอะ  (15 เมษายน 2531 - 2 ตุลาคม 2535) 
# อาชิตะโมะ โทโมดาจิ (あしたも ともだち) ขับร้องโดย ยูอิ นิชิวากิ  (9 ตุลาคม 2535 - 7 เมษายน 2538) 
# โบคุ โดราเอมอน 2112 (ぼくドラえもん2112) ขับร้องโดย โนบุโยะ โอยามะ, โคโอโรงิ'73  (14 เมษายน 2538 - 20 กันยายน 2545) 
# มาตะ อาเอรุ ฮิ มาเดะ (またあえる日まで) ขับร้องโดย ยูซุ  (4 ตุลาคม 2545 - 11 เมษายน 2546) 
# ทัมโปโปะ โนะ อุตะ (タンポポの詩) ขับร้องโดย THE ALFEE  (18 เมษายน 2546 - 4 ตุลาคม 2546) 
# ยูเมะ บิโยริ (YUME日和) ขับร้องโดย ฮิโตมิ ชิมาทานิ  (10 ตุลาคม 2546 - 28 พฤษภาคม 2547) 
# อา อีนะ! (あぁ いいな!) ขับร้องโดย W (ดับเบิลยู)  (4 มิถุนายน 2547 - 18 มีนาคม 2548) 
ฉบับปี พ.ศ. 2548 
# โอโดเระ โดเระ โดระ โดราเอมอน อนโดะ (踊れ・どれ・ドラ ドラえもん音頭) ขับร้องโดย วาซาบิ มิซึตะ  (5 สิงหาคม 2548 - ปัจจุบัน) 

**โดราเอมอนฉบับการ์ตูนโทรทัศน์ ปีต่างๆ**
 โดราเอมอนฉบับการ์ตูนโทรทัศน์ (2516 - 2522)- โดราเอมอนฉบับการ์ตูนโทรทัศน์ (2522 - 2548)- โดราเอมอนฉบับการ์ตูนโทรทัศน์ (2548 - ปัจจุบัน)- โดราเอมอนฉบับการ์ตูนโทรทัศน์ (2568 -ภาพใหม่)

**อ้างอิง**
 สมประสงค์ เจียมบุญสม, นิตยสาร a day ปีที่ 2 ฉบับที่ 18, กุมภาพันธ์ 2545, หน้า 62-76

**แหล่งข้อมูลอื่น**
  เว็บทางการโดราเอมอนฉบับโทรทัศน์ของทีวีอาซาฮี -  โมเดิร์นไนน์การ์ตูน date=2006-12-05 
โทรทัศน์
หมวดหมู่:การ์ตูนทีวีแอนิเมชันเกี่ยวกับแมว
หมวดหมู่:อนิเมะที่ออกฉายในปี พ.ศ. 2516
หมวดหมู่:อนิเมะที่ออกฉายในปี พ.ศ. 2522
หมวดหมู่:อนิเมะที่ออกฉายในปี พ.ศ. 2548
หมวดหมู่:ชินเอแอนิเมชัน